
Iepirkuma komisija izskatīja no ieinteresētā piegādātāja saņemto jautājumu par atklāta konkursa „Automašīnas pilna servisa ilgtermiņa noma Dabas aizsardzības pārvaldes vajadzībām”, identifikācijas Nr. DAP 2023/47-AK, turpmāk – konkurss, nolikumu un sniedz šādas atbildes:

Jautājums: Saskaņā ar iepirkuma Nolikuma 2.pielikuma “Tehniskā specifikācija / Tehniskais piedāvājums” prasībām piedāvātais transportlīdzeklis var būt ne vecāks par 2022. gadu, kas norāda uz to, ka transportlīdzeklis var būt mazlietots, un šajā sakarā būtu normāli, ja tiktu pieļauts arī lielāks automobiļa nobraukums saņemšanas brīdī. Tāpēc lūdzam rast iespēju veikt sekojošas izmaiņas/papildinājumus tehniskās specifikācijas prasībās:
• “Automobiļa nobraukums saņemšanas brīdī” - ne vairāk kā 3500 km.
• “Reģistrācija CSDD” – ne agrāk par 2022.gadu
• Svītrot sadaļu “Garantija”, ņemot vērā, ka pretendentam saskaņā ar konkursa
prasībām ir jānodrošina pilna servisa pakalpojumi, ieskaitot remontus un dilstošo
detaļu nomaiņu visā nomas termiņā.

Atbilde: Saņemot un izskatot ieinteresētā piegādātāja jautājumu par iepirkuma nolikuma tehnisko specifikāciju, Komisija konstatē, ka iepirkuma tehniskajā specifikācijā ir nepieciešami grozījumi. Vienlaikus komisija konstatē, ka veicot iepirkuma nolikuma tehniskās specifikācijas grozījumus, var mainīties potenciālo iepirkuma dalībnieku loks, līdz ar to komisija nolemj pārtraukt iepirkumu. 
Pēc grozījumu veikšanas nolikuma tehniskajā specifikācijā, tas tiks izsludināts atkārtoti. 

Lūdzam sekot līdzi aktuālajai informācijai Dabas aizsardzības pārvaldes pircēja profilā.


